प्रवक्ता ने बताया कि जौनपुर एवं सुल्तानपुर में पांच-पांच, उन्नाव में चार, चन्दौली एवं बहराइच में तीन-तीन, रायबरेली में दो तथा मिर्जापुर, सीतापुर, अमेठी एवं प्रतापगढ़ में एक-एक लोगों की मौत हुई है. उन्होंने बताया कि कन्नौज जिला भी आंधी से प्रभावित हुआ हालांकि वहां किसी के हताहत होने की रिपोर्ट नहीं है. इस बीच मुख्यमंत्री योगी आदित्यनाथ ने संबंधित जिलों के जिलाधिकारियों को प्रभावित लोगों को तत्काल राहत पहुंचाने के निर्देश दिये हैं. उन्होंने कहा कि राहत कार्य में किसी तरह की ढिलाई बर्दाश्त नहीं की जायेगी.